Diari Oficial de la Generalitat Valenciana


Sumari del DOGV 4338, del 18-09-2002 (2002/9859)

Notificació a la OP núm. 672 Sonex Levante Cooperativa Valenciana de la Resolució de 25 de juliol de 2002, del director general de Producció Agrària, de reintegrament de l'ajuda a la producció de cítrics destinats a la transformació. Campanya 97/98.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4338

Data del DOGV
:   18-09-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/9859


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació a la OP núm. 672 Sonex Levante Cooperativa Valenciana de la Resolució de 25 de juliol de 2002, del director general de Producció Agrària, de reintegrament de l'ajuda a la producció de cítrics destinats a la transformació. Campanya 97/98. [2002/M9859]
  
Vistes les actuacions practicades en l'expedient d'ajudes a la producció de cítrics destinats a la transformació de la OP núm. 672 Sonex Levante Cooperativa Valenciana, línia 1515, campanya 97/98, amb CIF núm. 58020116, a l'empara dels reglaments (CE) 2202/96, del Consell, i 1169/97, de la Comissió, va contractar en la campanya 97/98 amb diverses indústries l'entrega de taronges per a la transformació en sucs, i clementines i satsumes per a la transformació en gallons, s'han constatat els fets següents:
  
1. La OP núm. 672 Sonex Levante Cooperativa Valenciana, amb CIF F- 81661196, va ser reconeguda com a OP d'àmbit autonòmic mitjançant la Resolució de 14 de febrer de 1998, del director general de Desenrotllament Rural i Producció Agrària, per a la categoria cítrics (V).
  
2. La mencionada OP núm. 672 va ser homologada com a col·laboradora per a poder acollir-se al règim d'ajudes a la transformació de cítrics segons el que es preveu en el Reglament (CE) 2202/96 per a la campanya 97/98 per la Resolució de 27 de març de 1998, de la secretària general d'Agricultura i Alimentació del MAPA, i com a tal va formalitzar durant la campanya 97/98 contractes de compravenda de taronges per a la transformació en sucs, i clementines i satsumes per a la transformació en gallons.
  
3. El nombre de contractes, les quantitats contractades i entregades, i les bestretes i ajudes pagades durant la campanya 1997/98 han sigut les següents:
  
4. D'acord amb l'informe provisional de la Intervenció General de la Conselleria d'Economia i Hisenda i Ocupació, amb data 21 de març de 2001, elevat a definitiu el 21.05.2001, per raó de les ajudes percebudes a càrrec del FEOGA-Garantia Pla Complementari de Fons Europeus 1999/00, en el qual, de la seua conclusió, se'n deduïx que la Intervenció no va tindre, en el seu dia, accés als suports comptables i administratius de l'entitat beneficiària i, per consegüent, insten a la Conselleria d'Agricultura, Pesca i Alimentació, òrgan gestor de l'ajuda, que inicie el procediment de reintegrament de la totalitat de la subvenció.
  
5. Tot això, sobre la base de l'article 8.2.b), que desplega les funcions de la Viceintervenció General, de l'Orde d'11 de setembre de 2001, de la Conselleria d'Economia, Hisenda i Ocupació, que desplega el Decret 90/2001, de 22 de maig, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació; i les disposicions dels articles 47 i concordants del Text Refós de la Llei d'Hisenda Pública de la Generalitat Valenciana, aprovada per mitjà del Decret Legislatiu de 26 de juny de 1991, ha de procedir-se al reintegrament de les quantitats indegudament percebudes i al pagament dels corresponents interessos de demora des del moment del pagament de la subvenció o ajuda.
  
6. L'acord d'inici de procediment de reintegrament, amb data 15.02.2002, i firmat pel director general de Producció Agrària, es va notificar a la OP núm. 672 Sonex Levante Cooperativa Valenciana, a través de carta certificada amb justificant de recepció; carta que va ser tornada el 25.02.2002 amb la indicació en la casella corresponent de la paraula desconegut.
  
Atés que no s'ha pogut practicar la notificació a l'empara de les disposicions de l'article 59.4 de la Llei 30/1992, de procediment administratiu, es va publicar l'acord d'inici de reintegrament de l'ajuda, el 9/5/02, en el Diari Oficial de la Generalitat Valenciana núm. 4245, pàgina 12.917.
  
La OP núm. 672 va presentar al·legacions (20.05.2002) a l'acord d'inici de reintegrament, mitjançant les quals, posava a disposició la documentació requerida per al control per la Intervenció General. Al·legacions de les quals se'n va donar trasllat a la Intervenció General (28.05.2002). Esta va mantindre les conclusions del seu informe definitiu (21.05.2001) mitjançant comunicació amb data 18.07.2002.
  
A estos fets són d'aplicació els següents:
  
Fonaments jurídics
  
Vistos el R(CE) 2202/1996, pel qual s'establix un règim d'ajuda als productors de determinats cítrics, el R(CE) 4045/1989, el Decret 90/2001, de 22 de maig, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, l'Orde d'11 de setembre 2001 (que desplega l'anterior decret), el R(CE) 1169/1997, pel qual s'establixen disposicions d'aplicació del R (CE) 2202/1996, les normes transitòries del FEGA d'aplicació, campanya 97/98 d'ajuda als productors de cítrics, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el Decret 178/1996, de 2 d'octubre, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, l'Orde de 16 de maig de 1997, de la CAPA, per la qual es desplega el seu Reglament Orgànic, i la resta de legislació pertinent.
  
1. A l'empara del que es preveu en els articles 84.4 i 112 de la Llei de Règim Jurídic de les Administracions Públiques i del Procediment Administratiu Comú, és aconsellable, per raons d'economia processal, prescindir de l'audiència a l'interessat i passar a resoldre sense més tràmits, ja que per a això no es tindran en compte nous fets o documents no recollits en l'expedient originari.
  
2. L'article 3 del R(CE) 1169/1997, de la Comissió, establix la concessió d'una ajuda a les organitzacions de productors per les quantitats entregades per a la transformació, d'acord amb els contractes prevists.
  
3. El R(CE) 4045/1989, del Consell, relatiu als controls pels estats membres, de les operacions compreses en el sistema de finançament pel Fons Europeu d'Orientació i Garantia Agrària, en el seu considerant primer, establix que «els estats membres adoptaran les mesures necessàries per a garantir la realitat i regularitat de les operacions finançades pel Fons Europeu d'Orientació i de Garantia Agrària (FEOGA) per a previndre i perseguir les irregularitats i per a recuperar les sumes perdudes com a conseqüència d'irregularitats o de negligències.»
  
4. L'article 16.2 del R(CE) 1169/1997, de la Comissió, establix que l'organització de productors quedarà sotmesa a qualsevol mesura de control d'inspecció o de control que les autoritats competents troben necessària i haurà de portar tots els registres suplementaris prescrits per les dites autoritats per a poder efectuar els controls que estos consideren necessaris.
  
5. Del contingut dels apartats quart i quint de la relació de fets ha quedat verificat que la Intervenció General del Control Financer de la Conselleria d'Economia, Hisenda i Ocupació no va tindre, en el seu dia, accés als suports comptables i administratius de l'entitat beneficiària, la qual cosa suposa no poder verificar els controls que determinen els articles 1 al 6 del Reglament 4045/1989, del Consell, així com els de l'article 16 del R(CE) 1169/1997, en relació amb els articles 18.2.b) del Decret 90/2001, de 22 de maig, del Govern Valencià, que aprova el Reglament Orgànic i Funcional de la Conselleria d'Economia i Hisenda, desplegat per mitjà de l'Orde d'11 de setembre de 2001, en el seu article 8.2.b). Atés l'incompliment de l'obligació establida en l'article 47 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, de sotmetre's al control de la Intervenció General, ha de procedir-se al reintegrament de les quantitats indegudament percebudes i al pagament dels interessos de demora corresponents des del moment del pagament de la subvenció o ajuda.
  
Vista la proposta formulada per l'Àrea de Garantia Agrària, resolc:
  
Primer
  
Declarar que l'organització de productors núm. 672 Sonex Levante Cooperativa Valenciana ha impedit verificar a la Intervenció General els controls financers que determina el R(CE) 4045/1989, del Consell, i la resta de normativa comunitària i nacional derivades. De la mateixa manera, no s'han pogut efectuar per l'òrgan gestor de l'ajuda els preceptius controls exigits per la reglamentació comunitària en les entregues de cítrics a la transformació durant la campanya 97/98. En conseqüència, procedix no reconéixer el dret a les ajudes sol·licitades i percebudes per al producte taronja, mitjançant Resolució de 22.05.1998, 433.666 PTA; Resolució de 17.08.1998, 335.855 PTA, Resolució de 15.02.1999, 437.293 PTA, en clementina, mitjançant Resolució de 23.02.1998) 1.301.703 PTA, Resolució de 06.07.1998 1.819.853 PTA, Resolució de 21.12.1998) 1.027.171 PTA, en satsuma, Resolució de 23.02.1998) 730.006 PTA, Resolució de 21.12.1998) 240.397 PTA, amb una suma total de 38.019,69 euros més els interessos corresponents.
  
Segon
  
Com a conseqüència, procedix reclamar els imports de les bestretes i saldos de les ajudes indegudament percebuts corresponents a la campanya 97/98, que han de ser reintegrats en la seua totalitat i l'import global de la qual ascendix a 38.019,69 euros (6.325.944 PTA) més els interessos corresponents.
  
Tercer
  
El dit import global haurà de ser reintegrat, incrementat amb els interessos corresponents aplicats pel Banc Central Europeu, a les seues operacions en euros, publicat en el Diario Oficial de las Comunidades Europeas sèrie C vigent en la data del pagament indegut i incrementat amb tres punts percentuals, el dit interés serà calculat d'acord amb el termini transcorregut entre el pagament i el reembors de les quantitats percebudes en excés pel beneficiari. El pagament de la quantitat exigida haurà de realitzar-lo d'acord amb l'article 20.4 del Reglament General de Recaptació aprovat per mitjà del Reial Decret 1.684/1999, de 20 de desembre, i modificat per mitjà del Reial Decret 448/1995, de 24 de març.
  
A l'efecte, els Servicis Territorials de la CAPA a Castelló realitzaran totes les actuacions que resulten pertinents a fi de requerir la suma resultant, que haurà de ser reintegrada en el termini d'ingrés voluntari previst en l'article 20.4 del Reglament General de Recaptació, aprovat per mitjà del Reial Decret 1.684/1999, de 20 de desembre, i modificat per mitjà del Reial Decret 448/1995, de 24 de març.
  
La present resolució no posa fi a la via administrativa, i contra la ella pot interposar-se en el termini d'un mes, comptador des del sendemà de la seua recepció, un recurs d'alçada davant la consellera d'Agricultura, Pesca i Alimentació, de conformitat amb les disposicions dels articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.